تيفانى ديجيفانى (Tiffani DiGivanni) (26 يناير 1986 - 7 اكتوبر 2007) ممثلة بورنوجرافية امريكية ، اسمها الحقيقى سارينا انجل كيوكو (Sarina Angel Cuoco) وأسرتها من اصول اسبانية و ايطالية . اتولدت تيفانى ديجيفانى يوم 26 يناير 1986 فى مدينة الباكركى فى ولاية نيو ميكسيكو الامريكية ، وكانت طالبة شاطرة جدا فى المدرسة الثانوية وكانت تتمنى أنها تدرس الطب ، لكن اللى حصل أنه وهى لسه فى سن 18 سنة حملت من عشيقها وولدت بنت واضطرت بعد كده أنها ماتكملش دراستها واشتغلت فى مجال بيع العقارات فى ولاية نيو ميكسيكو . فى شهر فبراير 2005 وبعدما ولدت بنتها ، تيفانى ديجيفانى عملت عملية تكبير لبزازها . فى شهر مايو 2005 دخلت تيفانى ديجيفانى فى مجال البورنوجرافيا بعدما اشتغلت موديل عريان لحساب مجله Hustler ، و بعد كده مثلت 10 افلام بورنوجرافية على مدار السنتين 2005 و 2006 . فى شهر ابريل 2007 اعتزلت تيفانى ديجيفانى شغلها فى مجال البورنوجرافيا علشان تقدر تتفرغ لقضية حضانة بنتها وكمان للعلاقة العاطفية اللى كانت عملتها مع المحامى مايكل فاتوروسى (Michael Fattorosi) اللى كان ماسك القضية . فى يوم 7 اكتوبر 2007 ماتت تيفانى ديجيفانى فى بيتها فى مدينة لوس انجليس فى ولاية كاليفورنيا عن طريق الانتحار بعدما اخدت جرعه زايده من أقراص الأدوية المنومة .